पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 1 अप्रैल से 45 वर्ष से अधिक उम्र के लोगों का कोरोना वैक्सीनेशन किया जा रहा है। 1 मई से 18 वर्ष से अधिक उम्र के लोगों का वैक्सीनेशन किया जाना था लेकिन प्रदेश में समय पर सप्लाई नहीं हाेने से इसे कुछ समय के लिए टाला गया है।
जिले में 45+ उम्र वाले 4 लाख 26 हजार लोगों के वैक्सीनेशन का लक्ष्य है। इनमें से अब 1 लाख 36 हजार लोगों ने टीके लगवाए हैं। इसके पहले 60 वर्ष से अधिक उम्र के लोगों का टीकाकरण किया जा रहा था। जिला टीकाकरण अधिकारी डॉ. एलपी भकाेरिया ने बताया कि कोविशिल्ड दवा के डोज लगाए जा रहे हैं।
150 को लगाने थे टीके, 33 ने ही लगवाए
अवकाश के दिनों में उत्कृष्ट विद्यालय के एक मात्र वैक्सीनेशन केंद्र पर ही टीके लगाने की व्यवस्था है। इस दौरान 150 लोगाें को वैक्सीन लगाने का लक्ष्य था। जिला टीकाकरण अधिकारी डॉ भकोरिया के अनुसार रविवार को 45 वर्ष से अधिक उम्र के 33 लोगों को टीके लगाए गए। सोमवार को जिले के 13 केंद्रों पर वैक्सीनेशन की तैयारियां की गई हैं, जहां 1350 लोगों को टीके लगाने का लक्ष्य है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn